Sprengningen førte til en meget spent situasjon med fare for tyske represalier. Dette fordi operasjonen var den mest omfattende av en rekke lignende sabotasjeaksjoner. Umiddelbart etter sprengningen ble det bygd en ny trasé og krisebru for jernbanen. Den 19. januar var broen igjen farbar for tog. Denne traseen med brukar kan godt sees i dag, mellom jernbanen og vegen. Merk: Det var ingen veg her på sørsida av Snåsavatnet i 1945.